96. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 423 της 2/6 Οκτ. 1993 (ΦΕΚ Α΄ 180) Ρύθμιση συνταξιοδοτικών θεμάτων Ταμείου Νομικών. Έχοντας υπόψη: 1.Τις διατάξεις του άρθρ. 5 παρ. 3 του Νόμ. 2042/1992 «Αύξηση των συντάξεων και άλλες ασφαλιστικές διατάξεις» (Α΄ 75). 2.Τις διατάξεις των άρθρ. 23, 24 και 27 του Νόμ. 1558/1985 «Κυβέρνηση και Κυβερνητικά Όργανα» (Α΄ 137) και Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (Α΄ 157). 3.Τις διατάξεις του άρθρ. 15 του Π.Δ. 213/92 «Οργανισμός της Γενικής Γραμματείας Κοινωνικών Ασφαλίσεων Υπουργείων Υγείας, Πρόνοιας και Κοινωνικών Ασφαλίσεων» (Α΄ 102). 4.Τις διατάξεις του άρθρ. 29Α του Νόμ. 1558/1985 «Κυβέρνηση και και Κυβερνητικά Όργανα» (Α΄ 137) όπως προστέθηκαν με τις διατάξεις του άρθρ. 27 του Νόμ. 2081/1992 (Α΄ 154). 5.Τη γνώμη του Δ.Σ. του Ταμείου Νομικών που διατυπώθηκε κατά τις 3625/7.10.92. και 3656/7.4.93 συνεδριάσεις του και τη γνώμη του Δ.Σ του ΚΕΑΔ που διατυπώθηκε κατά την 1356/7.4.93 συνεδρίαση του. 6.Το γεγονός ότι από τις διατάξεις του παρόντος δεν προκαλείται επιβάρυνση του Κρατικού Προϋπολογισμού, προκαλείται επιβάρυνση στο Ταμείο Νομικών και στον ΚΕΑΔ ύψους 8.000.000 δραχ. και 1.000.000 δραχμ. αντίστοιχα περίπου, η οποία θα καλυφθεί από τις εγγραφείσες πιστώσεις στους προϋπολογισμούς έτους 1993 με Κ.Α. 0618 και 0621β. 7.Τη γνώμη του Δ.Σ. του Συμβουλίου Κοινωνικής Ασφάλειας που διατυπώθηκε κατά τις 26η/12.5.1993 και 29η/16.6.1993 συνεδριάσεις του της ΚΖ περιόδου. 8.Την αριθ. 590/1993 γνωμοδότηση του Συμβουλίου της Επικρατείας, μετά από πρόταση του Υπουργείου Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-1.Σε περίπτωση δολοφονίας του άμεσα ασφαλισμένου, κατά την άσκηση των καθηκόντων του και ένεκα αυτών, στα μέλη της οικογενείας του, που δικαιούνται να λάβουν σύνταξη σύμφωνα με τις διατάξεις των άρθρ. 18, 19, 20 και 30 του Ν.Δ. 4114/1960 (Α΄ 164), των άρθρ. 10 και 11 του Β.Δ. 428/1961 (Α΄ 108), του άρθρ. 25 του Νόμ. 730/1977 (Α΄ 309), του άρθρ. 7 του Νόμ. 1090/1980 (Α΄ 263), του άρθρ. 10 παρ. 8 Νόμ. 1902/1990 (Α΄ 138) και του άρθρ. 9 παρ. 9 του Νόμ. 1976/1991 (Α΄ 184), όπως έχουν τροποποιηθεί και συμπληρωθεί με τις διατάξεις της κειμένης νομοθεσίας, χορηγείται σύνταξη, το νόμιμο ποσοστό της οποίας υπολογίζεται επί του ποσού της συντάξεως που αναλογεί στα σαράντα έτη ασφαλίσεως. Σελ. 100,20 Τεύχος 1202- Σελ. 46 39.Γ.α.96-99 Γενικές διατάξεις Ταμείου Νομικών 2.Οι διατάξεις της παρ. 1 του άρθρου αυτού ισχύουν και στις περιπτώσεις που ο θάνατος επήλθε πριν από την ισχύ του παρόντος, τα οικονομικά όμως αποτελέσματα αρχίζουν από την πρώτη του επομένου της δημοσίευσης του. Άρθρ.2.-(Αντικαθίσταται η παρ. 1 του άρθρ. 24 του Ν.Δ. 4114/60, ανωτ. σελ. 84,01). Άρθρ.3.-Η ισχύς του Π.Δ/τος αυτού αρχίζει από την πρώτη του επομένου της δημοσίευσής του στην Εφημερίδα της Κυβέρνησης μήνα, εκτός αν ορίζεται διαφορετικά στις επιμέρους διατάξεις. 97. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ  Αριθ. Φ. 557/οικ.657 της 8/19 Απρ. 1994 (ΦΕΚ Β΄ 285) Συγκρότηση Ειδικού Υπηρεσιακού Συμβουλίου στο Ταμείο Νομικών. 98. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 41/511 της 17/30 Μαΐου 1994  (ΦΕΚ Β΄ 397)  Αύξηση συντάξεων του Ταμείου Νομικών. Άρθρ.1.-Από την 1.12.1993, οι συντάξεις καθώς και τα κατώτατα όρια των συντάξεων που χορηγεί το Ταμείο Νομικών αυξάνονται κατά ποσοστό 10%. Άρθρ.2.-Από τις διατάξεις της απόφασης αυτής δεν προκαλείται επιβάρυνση στον Κρατικό προϋπολογισμό, προκαλείται επιβάρυνση στο Ταμείο Νομικών ύψους 220 εκ. δραχμ., η οποία θα καλυφθεί από το προϋπολογισθέν πλεόνασμα έτους 1993 και υπάρχει σχετική πρόβλεψη στον προϋπολογισμό του Ταμείου (Κ.Α. 0611, 0617, 0618). Η ετήσια επιβάρυνσης (έτους 1994), για το Ταμείο Νομικών θα ανέλθει σε 1,600 εκ. δραχμ. περίπου και θα καλυφθεί από το προϋπολογισθέν πλεόνασμα του έτους 194 (Κ.Α. 0611, 0617, 0618). 99. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ  Αριθ. Φ. 41/1112  της 29 Σεπτ. /10 Οκτ. 1994 (ΦΕΚ Β΄  758)  (Διόρθ. σφαλμ. στο ΦΕΚ Β΄ 812/31-101994) Αύξηση συντάξεων του Ταμείου Νομικών Άρθρο μόνο.-Από την 1/1/1994, οι συντάξεις, καθώς και τα κατώτατα όρια των συντάξεων που χορηγεί το Ταμείο Νομικών αυξάνονται κατά ποσοστό 15%. 